Ajuntament de Malgrat de Mar/L'Ajuntament demana una subvenció PUOSC per arranjar el Centre Cultural i traslladar-hi els estudis d'Ona Malgrat\nData i hora oficials: 25/06/2022 21:33\nL'Ajuntament demana una subvenció PUOSC per arranjar el Centre Cultural i traslladar-hi els estudis d'Ona Malgrat\nLa Junta de Govern Local, formada per PSC i JXCatalunya-Malgrat ens Mou, va aprovar dijous passat sol·licitar dues ajudes fins el Programa del Pla Únic d'Obres i Serveis (PUOSC) durant el període 2020-2024: una per millorar el Centre Cultural i traslladar-hi els estudis d'Ona Malgrat i una altra, per dotar les Pistes Municipals d'Atletisme d'un equip de producció d'aigua calenta sanitària amb tecnologia aerotèrmia.\nEl Centre Cultural és actualment un espai dedicat a les projeccions cinematogràfiques, representacions teatrals i conferències, entre altres. Disposa, a més, de sala d'exposicions a la planta baixa i altres dependències per formació. L'any 2003 es va realitzar una remodelació del Centre Cultural i actualment es fa necessària una reforma de l'equipament per donar resposta a diferents problemàtiques com filtracions i humitats, façanes deteriorades per les inclemències meteorològiques, instal·lacions elèctriques obsoletes, així com la caixa escènica, el sistema de climatització, entre d'altres.\nLa reforma del Centre Cultural preveu:\nSubstitució de la coberta malmesa de planxa i retirada d'antiga coberta de fibrociment amb la correcte gestió com a residu especial.\nIgnifugar l'estructura metàl·lica de la coberta.\nReparació d'humitats i filtracions de la coberta i parets.\nAdequació de les façanes de l'edificació i renovar els paraments de fusta de façana amb material resistent a les inclemències meteorològiques.\nAdequació i millora de la instal·lació elèctrica de l'edifici a les necessitats i freqüència d'us, garantir un subministrament elèctric d'auxili. Legalització de la instal·lació elèctrica.\nRenovació del sistema de subjecció del fals sostre per retirar els taulons de fusta existents. Condicionament de passeres metàl·liques per manteniment i representacions teatrals.\nRenovació de la il·luminació de l'escenari i il·luminació ambiental.\nRenovació de la caixa escènica amb nou cortinatge, bambolines i pantalla de projecció.\nNova estructura de suport i motorització per les representacions teatrals.\nReubicació i renovació de la climatització dels espais per la reducció del consum energètic i millorar la gestió eficient de l'energia, i de forma telecomandada.\nCondicionament interior amb la definició de nous espais com els estudis d'Ona Malgrat.\nReforma de les instal·lacions de telecomunicació de l'edifici


L'Arnau de Vilanova de Lleida estrena una consulta liderada per llevadores - Teleponent\nInici Salut L’Arnau de Vilanova de Lleida estrena una consulta liderada per llevadores\nL’Arnau de Vilanova de Lleida estrena una consulta liderada per llevadores\nL'objectiu és oferir a la dona embarassada la possibilitat d'expressar els seus desitjos en l'atenció durant el part\nEl servei d’Obstetrícia de l’Hospital Arnau de Vilanova de Lleida ha estrenat aquesta setmana una nova consulta perquè les dones que es troben en la fase final de l’embaràs puguin, voluntàriament, consensuar amb una llevadora de l’equip assistencial de la sala de parts el Pla de naixement del seu nadó, on s’expressen les preferències i expectatives pel que fa a l’atenció durant el procés del part.\nEl document es lliura a totes les embarassades a través de les llevadores de l’atenció primària en la visita de la setmana 25 d’embaràs perquè hi puguin reflexionar i omplir-lo a casa. L’objectiu de la nova consulta de l’Arnau és solucionar possibles dubtes i inquietuds de cara al part. L’Arnau de Vilanova atén una mitjana de 2.300 parts cada any.\nEl Pla de naixement implica que la gestació és considerada de risc baix o mitjà. Tot i així, també es podrà adaptar a les necessitats dels parts d’alt risc. Es tracta d’un document flexible, que s’intentarà respectar en la mesura del possible.\nNo obstant, cal tenir en compte que qualsevol alteració de la normalitat o imprevist clínic pot fer que canviï la manera d’actuar que s’hi havia establert, sempre informant-ne prèviament la pacient.\nMarta Simó, cap del servei de Ginecologia i Obstetrícia, i Anna Monsó, supervisora de parts, expliquen que, amb aquesta nova consulta, l’Hospital Universitari Arnau de Vilanova fa un pas més per millorar l’atenció a les embarassades, fent-les partícips de la presa de decisions sobre el seu procés de part, tot seguint les directrius del Departament de Salut en aquest àmbit. ACN\nArticle anteriorRescaten una cigonya ferida atrapada en una grua a Bellpuig\nArticle següentCom pot canviar el món en un dia


. IOD JEVAU: septiembre 2011\nEl camí no és ja tan llarg\ni ample tampoc massa.\nEstem malament i d'aquí endavant pitjor.\nL'amenaça que ocorri un "esdeveniment"\nha perdut la incògnita temps\nL'equació es desfà sense sentit.\nSabem que ha de passar.\nperò no quan ...\nPublicado por Pakous en 0:29 No hay comentarios:\nEscolta Espanya, hem arribat al final de camí. Vull separar-me. No m'havia pas imaginat fa uns anys que arribaria a aquest extrem però això nostre no té futur. Et veig com un/a company/a antipàtic/a que em maltracta i m'explota. no em sap greu recordar que t'he estimat i que m'he esforçat per salvar la nostra relació, però tu m'has tingut sempre com una propietat. T'he servit i has presumit de mi. M'has dit alguns cops que m'estimes però amb la boca petita i només quan has buscat alguna cosa de mi. Es bén trist després del que jo he fet perquè anessim millor.\nEncara hi ha coses que mágraden de tu, no em fa res reconèixer-ho. Per exemple la teva preciosa llengua castellana. Quina pena que durant tots aquests anys no hagis mostrat cap interès per la meva.\nTenim una història i uns fills junts, però ara vull trencar amb tu. Conec bé les teves estratègies. Em diràs que tu, sense mi, no seràs rés, que ens necessitem. Per a tu, la manera d'arreglar les coses és que jo renuncii a ser el que sóc. Te n'adones? Mai no havia pensat que pogués sentir el desamor que sento per tu, Em sap greu.\nAra convindrà que ens posem d'acord i veiem com partim les coses i com seguin pujant els fills. Tinc clar que t'hauré de passar una pensió.\nPodria fer-te retrets. Podria dir-te, per exemple, que no t'has pres seriosament la meva manera de ser i les meves ganes de viure a la meva manera. Això nostre podria haver estat un éxit, però ara et vull dir adéu. Si pot ser, civilitzadament. Fins ara no t'has cregut que prendria aquesta decisió, però, ja no és problema meu. Què faràs? Mira de mantenir una mica de dignitat, si pots. Jo em sento amb ganes de viure i tinc molts projectes. No et dic aquella frase que tant t'agrada que s'atribueix la mare de l'últim rei musulmà de Granada (llora como mujer por lo que no has sabido defender como un hombre), perquè a més de masclista, deu ser falsa.\nPublicado por Pakous en 1:23 1 comentario:


Biden elimina el "botó vermell" per rebre Coca Cola que va posar Trump\nActualitzada 22/01/2021 a les 13:39\nLa publicació es va convertir en viral aquest dijous i fins i tot mitjans locals es van fer eco del comentari.\n© El president dels EUA, Joe Biden\nHoras després que l’exmandatari Donald Trump abandonés la Casa Blanca, un misteriós botó roig que havia manat instal·lar, no per a emergències, sinó per avisar que s’havia quedat sense la seua beguda favorita, la Coca Cola light, va desaparèixer de l’escriptori que ara ocupa el nou president dels EUA., Joe Biden, al Despatx Oval.\nEl detall hauria passat desapercebut de no ser per una publicació a Twitter del comentarista polític i presentador Tom Newton Duun, en la qual va cridar l’atenció sobre el dispositiu, que bé podria semblar-se al temut botó per activar els míssils nuclears que a més d’una pel·lícula apareix al despatx presidencial.\n"El president Biden ha tret el botó de la Coca Coca light. Quan Tim Shipman i jo vam entrevistar Donald Trump el 2019, ens va cridar l’atenció el que el petit botó feia. Finalment, Trump el va pressionar i un majordom va portar ràpidament una Coca-Cola light en una safata de plata. Ja no hi és", va escriure Dunn.\nEl missatge inclou una seqüència de fotos en la qual s’observa una caixa de fusta en la qual sobresurt un petit botó roig i que està ubicada al costat dels telèfons que Trump utilitzava, però que el primer dia de Biden a la Casa Blanca ja no hi és.\nTRUMP I BIDEN, AMANTS DE LA COCA COLA\nL’afició de Trump a menjar hamburgueses i el rumor que és capaç de beure dotze llaunes de Coca Cola al dia són part de les històries que envolten l’exgovernant, poc aficionat a l’exercici físic, encara que sí a practicar golf.\nLa publicació The Hill va citar aquest dijous el llibre "Team of Vipers" ('Equip d’escurçons’) que el 2019 va publicar l’exassessor de la Casa Blanca Chris Sims, que va indicar que l’exgovernant utilitzava el botó vermell com una manera de fer broma amb els visitants en suggerir que podia activar l’arsenal nuclear.\n"Del no-res, de sobte pressionava el botó", va escriure Sims sobre l’expresident, va recordar aquest dijous The Hill.\n"Sense saber què fer -va afegir el relat-, els convidats es miraven uns a altres amb les celles arquejades. Moments després, un majordom entrava a l’habitació amb un vas ple de Coca-Cola light en safata de plata, i Trump es posava a riure".\nL’informe va apuntar que Biden, que des d’aquest dimecres va assumir com el president 46 el dels Estats Units, comparteix amb el seu antecessor el gust pels refrescos.\nSegons la versió, un proveïdor de càtering que va treballar amb l’acabat d’estrenar governant va dir al diari The Washington Post l’any passat que a Biden li agradava tenir Coca-Cola Zero al rebost.


Anàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra - Search Results - Traces : Catalan language and literature database\nHome > Search Results: Anàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra\nNo exact match found for ADLET., using ADLET instead...\nAnàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in Amazon\nAnàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in Google Books\nAnàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in Google Scholar\nAnàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in Google Web Anàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in INSPIRE\nAnàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in NEBIS\nAnàlisi de la distància lingüística en els eixos espacial i temporal: aspectes fonològics i morfològics del català : ADLET. Universitat Pompeu Fabra in Scirus


El papa demana ajuda per combatre la "precarietat" que viuen els joves\nEl papa afirma que vol subratllar "la importància d'educar en els valors de la justícia i de la pau" en la primera missa de l'any\nEFE Vaticà 01/01/2012 13:49\n260x366 Papa de Roma, Benet XVI / REUTERS Papa de Roma, Benet XVI / REUTERS\nBenet XVI ha abordat l'actual situació precària que travessen els joves, que tenen dificultats per trobar una feina estable i formar una família, així com per a la seva incorporació al món de la política, de la cultura i de l'economia, per la qual cosa ha instat a donar-los ajuda.\nDesprés de la primera missa de 2012, celebrada a la Basílica de Sant Pere, i al mateix temps amb motiu de la 45 Jornada Mundial de la Pau, el papa ha resat l'Àngelus des de la finestra del Palau Apostòlic Vaticà davant de milers de fidels que s'han congregat a la Plaça de Sant Pere.\nEn la seva a·locució abans del primer rés de l'Àngelus de 2012, el Bisbe de Roma ha fet al·lusió a la 45a Jornada Mundial de la Pau, el lema d'aquest any és "Educar els joves en la justícia i en la pau", i que ha desenvolupat en l'homilia de la missa celebrada a primera hora del matí.\n"En el missatge que he adreçat als caps d'Estat, als representants de la nacions i tots els homes de bona voluntat, he volgut fer referència a la necessitat i a la urgència d'oferir a les noves generacions els recorreguts educatius adequats per a una formació íntegra de la persona, inclosa la dimensió espiritual i moral", ha dit.\nEl papa ha afirmat que ha volgut subratllar, en particular, "la importància d'educar en els valors de la justícia i de la pau".\nAspectes que mereixen "atenció"\n"Els joves d'avui miren amb una certa aprensió el futur, manifestant aspectes de la seva vida que mereixen atenció com el desig de rebre una formació que els prepari d'una manera més profund per afrontar la realitat", ha assegurat. A més, també ha al·ludit a la dificultat dels joves "per formar una família i trobar un lloc estable de treball, per a l'efectiva capacitat de contribuir al món de la política, de la cultura i de l'economia per tal de construir una societat amb un rostre més humà i sòlid".\n"Convido a tots els joves a tenir paciència i constància en la recerca de la justícia i de la pau, a conrear el gust per ella, que és el repte veritable".\n"La pau no és mai un bé assolit plenament, sinó una meta a la qual tots hem d'aspirar i per la qual tots hem de treballar", ha conclòs.\nEl pontífex va saludar els fidels i pelegrins en diverses llengües i, en fer-ho en espanyol, ha dit: "Salutació cordialment els pelegrins de llengua espanyola aquí presents ia tots participen en el rés de l'Àngelus a través de la ràdio i la televisió".\n"En aquest primer dia de l'any -ha afegit-, l'Església contempla amb fervor a Maria Santíssima, Mare de Déu i mare nostra, i al seu Immaculat Cor encomana confiada el desig que brot per tot arreu la justícia i la pau i cessin les guerres , les divisions i les enemistats entre els homes. Feliç any nou!".


Rajoy amenaça Puigdemont de 'mals majors' si s'aprova la declaració d'independència\nRajoy amenaça Puigdemont de ‘mals majors’ si s’aprova la declaració d’independència\n'No ens podem asseure a la mateixa taula amb qui no reconeix ni la constitució ni les lleis', diu el president espanyol\nEl president del govern espanyol, Mariano Rajoy, ha parlat per primera vegada des de l’1-O dient que ‘la solució’ passa per ‘tornar aviat a la legalitat’ i perquè el president de la Generalitat, Carles Puigdemont, renunciï a la declaració d’independècia. Hi ha afegit una amenaça, dient que si Puigdemont s’hi avé ’s’evitaran mals majors’.\nRajoy ha declarat que ‘no ens podem asseure a la mateixa taula amb qui no reconeix ni la Constitució ni les lleis.’\n‘Ho demanen els editorials dels mitjans de comunicació, els empresaris, els sindicats i milions de catalans i espanyols’, ha manifestat. En aquest sentit, demana a la Generalitat que no segueixi per la via de la DUI.\nEl president espanyol considera que aquesta és ‘la millor solució’ al conflicte a Catalunya i que és la que demana ‘tota la societat’. ‘Totes les persones i governants que, pel seu compte i risc, han volgut liquidar la llei han de tornar a la legalitat i això passa per suprimir el projecte de la declaració unilateral i complir amb els preceptes legals com fan tots els ciutadans’, ha valorat.\nHo ha dit en una entrevista a l’agència Efe, el mateix dia que el coordinador del seu partit, el PP, Fernando Martínez-Maíllo, ha tancat la porta a qualsevol mesura de mediació i considera que és una ‘estratègia de manipulació de l’independentisme’. Maíllo diu que no hi pot haver ‘cap mena de mediació’


Mas Food - Grup Xativa\nCatering personalitzat al gust del client\nIntegrat en el Grup Xàtiva des de l’any 2004. Destaca per l’acurada presentació del producte, excel·lent posada en escena amb una imatge cuidada. El tipus de cuina és creativa i sana, de qualitat, amb influències internacionals. Treballa productes de primera qualitat de forma saludable.\nTipus de càtering: aperitius, còctels (premsa i festa), coffee breaks, brunchs, vins d’honor, esmorzars, dinars / sopars familiars o de negocis, festes, banquets, congressos, barres lliures, bufets, cuina en viu, servei de xef o esdeveniments diversos.\nAltres serveis: música, decoració floral, cambrers professionals, hostesses d’imatge, localització d’espais, serveis de bàrman i cocteleria, ambientacions, carpes, il·luminació, seguretat, projeccions i actuacions.\nCatering per a Grup Planeta\nConcurso “Rossejat Torrentí”\n+34 663 853 875


El Govern contracta l'empresa de Toti Garcia, A2 Security, per un import total de 21.250 euros .\nEl Govern contracta l'empresa de Toti Garcia, A2 Security, per un import total de 21.250 euros\nActualitzada 18/06/2020 a les 06:39\nEl Govern ha contractat l'empresa A2 Security Assessors, propietat de Toti García, per l'assessorament en matèria d'inversió estrangera. Tal com exposa l’edicte publicat al darrer butlletí del BOPA, l’executiu ha pagat un total de 21.250 euros per aquests serveis, a través d'una partida pressupostària del ministeri de Presidència, Economia i Empresa. La durada del contracte d'assessoria en inversió estrangera és de set mesos, concretament del 5 de juny fins al 31 de desembre. En l'edicte s’indica que la forma ha estat per contractació directa i per modalitat ordinària. El ministre Jordi Gallardo va explicar que la contractació "no és cap secret" i que es tracta d'una empresa que fa "intermediació i captació d'empreses" i ha donat un servei durant sis mesos "amb un retorn positiu" per al Govern i per aquest motiu s'ha volgut renovar la contractació.\nToti Garcia i A2 Security van participar en les operacions de compra de material sanitari durant les primeres setmanes de l'emergència sanitària, malgrat que, tal com va informar el Diari, en aquella ocasió no va cobrar res. A més, Garcia era la persona escollida per Gallardo com a responsable de seguretat de la Cimera Iberoamericana del 2020.\nPandereta va dir..Hagués estat millor qualsevol empresa de fora que aquest Sr. Qui el coneix en podrà donar fe de la irresponsabilitat que ha comès el ministre.\nMillor “malo conocido, que bueno por conocer” com diuen\nQuin nivell! va dir..Doncs mira! Molt probablement no tothom que el coneix pensa igual com dius. Per sort.\nPot ser un Sr simpàtic però és que parlem que la seva empresa no estava suposo pensada per aquest encàrrec... O potser sí... Ves a saber.\n#19 Quin nivell!\nDoncs mira! Molt probablement no tothom que el coneix pensa igual com dius. Per sort.\nVisca el funcionariat va dir..Segons diu, és vostè un funcionari que coneix a l'interessat. Això li dóna dret a dir que va donant ordres als funcionaris? realment? i que no és apte pel que l'han contractat? No serà que vostè és dels que no fan ni l'ou i que es passen el dia a criticar tot i a tothom? PEr darrera, ben entès! Perquè d'aquest tipus de "funcionari" en coneixem tots i bastants més dels que voldríem. Potser és per això que el Govern es deu de contractar gent de fora, per les mancances internes existents i que no s'atreveixen a solventar d'una vegada per totes.\nHagués estat millor qualsevol empresa de fora que aquest Sr. Qui el coneix en podrà donar fe de la irresponsabilitat que ha comès el ministre.\n#17 Bona tarda\nFuncionari va dir..Va donant ordres a Prat del Rull tot el dia, ningú sap que fa ni perquè se li permet. Els que coneixem aquest Sr. d'haver-lo tractat durant anys sabem que està lluny de ser la persona ideal per aquest carrec. No hi entén de seguretat perquè no s'hi ha dedicat mai. Dubto que tingui nà esquerra per atreure inversors. Quin favor li deuen per colocar-lo a govern????\nAquest decret el firma el cap de Govern. Ja es veu que és el Gallardo qui mana a l'ombra.\nTreballo al rull de fa molts anys , no se qui inventa totes aquestes pel·lícules , però m'ho puc imaginar , ells mateixos de sempre que tenen poca feina.\nSi he vist aquest Sr , bon dia i bona tarda molt educat !!!!\nJo si soc funcionaria però treballadora\n#16 Visca el funcionariat\nSegons diu, és vostè un funcionari que coneix a l'interessat. Això li dóna dret a dir que va donant ordres als funcionaris? realment? i que no és apte pel que l'han contractat? No serà que vostè és dels que no fan ni l'ou i que es passen el dia a criticar tot i a tothom? PEr darrera, ben entès! Perquè d'aquest tipus de "funcionari" en coneixem tots i bastants més dels que voldríem. Potser és per això que el Govern es deu de contractar gent de fora, per les mancances internes existents i que no s'atreveixen a solventar d'una vegada per totes.\nayyyy que se us veu el llautó "quemalaeslaenvidia" HAHAHAHA\nAmb el posat de la foto, dedueixo que treballa al FBI, com a mínim... El que vale... vale... I el que no... a xupar de la padrina...\nTranquils, no us hiperventileu, no passa res. Ara podeu criticar i fer una mica d'escarni, però quan surti una altra notícia, ningú dirà mai més res. Continuarà al “càrrec” i cobrant, com tants altres. Algú farà alguna cosa? No. N'hi ha tants que estan cobrant una pasta possiblement per “ser qui son” o ser “afins” a algú, en llocs possiblement prescindibles, que ja no val la pena fer-se mala sang. Bé water my ffriend.\nEl ministre diu que ja ha prestat servei durant 6 mesos. On és l'edicte????? Ara sí que l'han publicat, però pels primers sis mesos no hi ha res. Això és indignant!\nI a més a més es tracta del Toti, que tothom sap qui és


Mons que s’allunyen | Opinió | EL PAÍS Catalunya\nMons que s’allunyen\nLes dues Catalunyes que estem construint componen juntes un monstre social i polític, econòmicament ruïnós, culturalment difícil de viure i políticament de gestió penosa i torturada.\n8 DES 2017 - 20:11\tCET\nUn manifestante canta el himno catalán con la mano en el corazón. YVES HERMAN REUTERS\nJa no són mons paral·lels. Són mons que s'allunyen, cada vegada més remots i incomprensibles. S'allunyen com si prenguessin impuls per enfrontar-se en una futura i ajornada col·lisió apocalíptica.\nNo es suporten. Són incompatibles. No es poden veure ni escoltar-se. Menys encara veure i escoltar els mitjans a través dels quals s'expressa cadascú o llegir els seus diaris, revistes i llibres. Part de l'argumentació resideix en la mútua desqualificació, amalgamats en dos camps netament separats i agrupats: els propis i els aliens.\nHa quedat arraconada la idea de la pluralitat d'opinions, tan necessària en una societat oberta i lliure en la qual es practica el respecte mutu. No hi ha consideració ni respecte, sinó un joc diabòlic en el qual cada part busca una ofensa en la manca de simpatia de l'altra.\nLa sordesa als arguments aliens ve de lluny. Ara la ceguesa pels sofriments de l'adversari també és colossal. L'altre és l'infern. Cadascú creix en la incomprensió de l'adversari detestat. Sempre antidemocràtic, feixista, colpista i violent a ulls de l'altre. Sense termes mitjans que valguin. Al final, els justos a una banda i els condemnats a l'altra i viceversa, en un doble judici final demencial sense llimbs per tebis i equidistants.\nTot es va preparant per convertir Catalunya en un espècie d'Ulster, de moment sense armes, on dues comunitats ja separades, incomunicades i enemigues es veuen obligades a una coexistència plena de dolor i de ressentiment, d'odi en definitiva.\nLa convocatòria de les eleccions, gràcies a l'article 155, ha trencat la dinàmica d'una secessió que es veia com a immediata, fàcil i gratuïta, però no ha pacificat les relacions entre els ciutadans, al contrari. La campanya, sumada als processos judicials i als empresonaments, està encrespant encara més els ànims. Les enquestes, per postres, retraten una Catalunya ingovernable, incapaç de convertir les eleccions en un moment de reconciliació i d’amistat civil.\nLes dues Catalunyes que estem construint componen juntes un monstre social i polític, econòmicament ruïnós, culturalment difícil de viure i políticament de gestió penosa i torturada. Aquest és el nou procés al que estem enfrontats, un cop fracassat ja el primer i desgraciat procés sobiranista que ens ha portat fins aquí.\nNo és un procés per separar-se d'Espanya sinó per separar els catalans, els uns dels altres. Però que ningú s'enganyi. Si no es reverteix la dinàmica negativa i aquesta s'enquista a Catalunya, acabarà projectant-se al conjunt d'Espanya.


Londres | Aguilà Bonfill\nPis\ten venda\ta Londres\nBarcelona\t· La Nova Esquerra de l'Eixample\n60 m2 3 habs. 1 bany\nPis amb orientació sud-est de 60 m2 distribuïts en saló menjador amb balcó exterior a carrer Londres, cuina independent, 3 habitacions interiors, bany complet i traster a terrat comunitari.\nSostres alts amb volta catalana (ara mateix tapada per sostre fals). TOT EL PIS és de TABIC, possibilitat de tornar a redistribuir.\n3a planta real amb ascensor. Accés al terrat comunitari.\nFinca amb ITE PASSADA i certificat d’aptitud FAVORABLE.\nExcel·lent ubicació. C/ Londres a un pas de l’Avinguda Sarrià.\n60 m2 construits


Gustavo Duch: "Hem de despoblar les ciutats"\nGustavo Duch “Hem de despoblar les ciutats”\nGustavo Duch (Barcelona, 1965) és veterinari, escriptor i activista per la sobirania alimentària. Actualment coordina la revista Soberanía Alimentaria, Biodiversidad y Culturas. Va dirigir l’ONG Veterinaris sense Fronteres (1991-2009) i ha publicat diversos assaigs per repensar el model agroalimentari. També ha escrit alguns llibres de poesia i relats curts, l’últim dels quals: Cuentos del progreso. Conversaciones con el pastor (Pol·len Ed., 2021). Duch viu entre la capital catalana i Bellmunt de Segarra; però, per fer l’entrevista, em porta a un dels “racons més bonics de Barcelona”: els safareigs del carrer Aiguafreda al barri d’Horta. Asseguts als rentadors, enmig dels pous d’aigua i dels horts que hi ha, parlem d’agricultura, d’alimentació, de pandèmies, de ruralitat i de la crisi de sostenibilitat que té la nostra civilització. Sobreviurà o s’acabarà com es van acabar les bugaderes d’aquests safareigs?\nGustavo Duch: “Hem de despoblar les ciutats”\n“L’origen del coronavirus té una estreta relació amb les fórmules d’agricultura i ramaderia industrial de l’actualitat”, deies ara fa un any a CRÍTIC.\nÉs totalment cert i no s’ha canviat res. Continuem pensant que l’ésser humà està per sobre de la naturalesa i continuem amb la mentalitat de produir més sense tenir en compte les conseqüències que això té cap a nosaltres i cap al planeta. Mentre el nostre paradigma cultural estigui associat al model econòmic capitalista, la direcció està marcada.\nQuines són les conseqüències de no canviar de rumb?\nMoltes vegades mirem les coses des de la centralitat europea i ara, de cop i volta, tots estem preocupats perquè ha arribat una pandèmia a casa nostra. Però és que aquests anys ja hi ha hagut altres pandèmies que han afectat molta altra gent del món i no hi parem l’atenció que es mereixen. Per exemple, no ens fixem en els milions de refugiats climàtics que ja fa temps que han d’abandonar casa seva perquè ja no poden (o no els deixen) conrear les seves terres. O la quantitat de gent expulsada pels monocultius. Hem de fer un canvi civilitzatori. Vaig llegir una vegada un poeta brasiler que deia “no és una època de canvis: és un canvi d’època”. Mentre estem fent petits canvis, no abordem el gran canvi. Hi ha una falta de sinceritat en la nostra civilització.\nEn què hauríem de ser-nos sincers?\nAlguns es pensen que podrem salvar-nos reactivant l’economia i creixent dins el marc capitalista. Altres aposten per solucions tecnològiques i digitals. I altres per unes suposades energies renovables. Penso que tot plegat genera falses expectatives i que hem de pensar en sortides absolutament oposades a això.\n“Estic en contra del model actual de renovables que se’ns està plantejant”\nLes renovables no són una alternativa?\nJo estic en contra del model actual de renovables que se’ns està plantejant. Parlo de les propostes que venen de multinacionals, que usen materials extrets de països del Tercer Món per produir més energia precisament per a aquella part de món que ja en té i li’n sobra. Si traiem el negoci de les multinacionals i prou, també hi estic en contra perquè no vull dependre de l’extracció del coure del Perú per deixar-los a ells sense energia. No vull aquests privilegis a aquest cost. Estic a favor d’una transició energètica i d’un decreixement energètic, però aquest model no té les mínimes garanties.\nPerò és millor això que res…\nCrec que és un debat a mitges perquè pràcticament només estem pensant a crear electricitat, i ara mateix això només cobreix el 20% de totes les nostres necessitats. Com generarem la resta d’energia, a quin cost i per a què? Si continuem usant energia per engreixar porcs amb soja que ve de l’Amèrica Llatina, per vendre’ls a la Xina mentre embrutem els aqüífers a Catalunya, seguirem contaminant el planeta encara que usem les renovables per produir l’energia que aquest procés necessita.\nCom hem de fer la transició ecològica, doncs?\nJa ho sabem: hem de tornar a incorporar-nos a les lleis de la naturalesa. Som natura i hem de viure en el marc de les seves lleis. El planeta és finit: no podem gastar per damunt de les possibilitats que té perquè som ecodependents. Per mi, el primer pas per reenganxar-nos al cicle natural és tornar a la vida rural.\n“Els pobles són l’essència de com hauríem de funcionar: una comunitat d’éssers interdependents que s’organitzen amb els seus recursos pròxims”\nTenim una mica idealitzat el món rural?\nGerard Batalla “Aquesta crisi ens obliga a preguntar-nos com produïm el que mengem”\nÉs que és el moment d’idealitzar-lo, de generar un relat diferent que doni un valor positiu a tot el que representa. Per mi, els pobles són l’essència de com hauríem de funcionar: com una comunitat d’éssers interdependents que s’organitzen per garantir-se, amb els seus recursos pròxims, la supervivència. Sobirania total. Per això el capitalisme ha volgut acabar amb els pobles perquè han estat una mena de comunitats anarquistes on s’havia viscut al marge i en contacte amb altres pobles propers. Quan sento propostes com l’economia circular, la bioeconomia… Sempre s’inventen conceptes nous! La manera de viure ja està inventada: com vivia la teva iaia? Què menjaven els teus padrins? Quan em pregunten: hem de menjar quinoa? Menja com ho feia la teva àvia, que consumia el que li donava cada estació de l’any. No portis quinoa de Bolívia perquè això és una sostenibilitat colonialista. No plantis unes plaques solars produïdes amb coltan i et pensis que és ecològic!\nCal posar al centre l’alimentació i el sector primari? Aquesta ha de ser la ruralitat que hem de reivindicar?\nSí. Fins ara, ens hem cregut que acumular diners era el que feia sostenible la vida. Però no és cert. El que la fa sostenible és l’alimentació i el cicle natural que hi ha al seu voltant. Jo tinc un hort i és a través d’aquest hort que entenc que no podem demanar més a la natura, ni en quantitat ni en temporalitat. Sé que no podré menjar tomàquets fins a l’agost, que és quan es cullen al meu poble. També sé que, si no hi ha cucs de terra, que no hi ha marietes, jo estic perdut. I sé que cultivaré millor si em dono suport amb el veí i l’ajudo i ell m’ajuda. L’hort em permet connectar-me a aquestes lleis de la natura. Fins que no he viscut al medi rural no m’he adonat que jo, Gustavo Duch, “llicenciat en”, amb un “màster en”, amb “experiència laboral a…” no sabia fer res per sostenir la meva vida. Ara sé cultivar un hort i puc menjar verdures. Però encara tinc dificultats per fer compostatge, no sé tenir cura d’un ramat, no sé fer-me uns mitjons… És un bany d’humilitat.\nI, tanmateix, la producció d’aliments està subjecta a les lleis del mercat. La petita pagesia no controla els preus del que produeix i, moltes vegades, li surt més a compte col·locar plaques solars als camps que no pas cultivar-hi cereals.\nPer mi, aquest és un exemple de com ens han urbanitzat el pensament. Tecnologia, construcció, industrialització. El capitalisme sabia que, si volia dominar, li calia desbancar la mentalitat rural. Per això hi ha hagut la ridiculització de la pagesia, el desprestigi de les cultures més vinculades a la terra com les indígenes. La conseqüència d’això és que tenim una pagesia envellida a casa nostra que, quan ve algú i li diu que guanyarà diners sense haver de fer res, ho accepta perquè ja no té la rebel·lia de lluitar per continuar cultivant. I això s’entén perfectament, perquè aquest senyor ha de viure, com tu i com jo. La responsabilitat aquí és de l’Administració, que ha de ser capaç de plantejar polítiques de futur, que pensin en els nostres nets i en allò que els servirà per ser sostenibles en aquell moment. Han de fer-se preguntes i prendre decisions valentes: Vull deixar-li al país un territori ple de parc eòlics? Vull continuar empobrint els països del Sud?\n“M’agradaria llegir un estudi sobre què passaria si féssim funcionaris els pagesos i poguéssim garantir uns preus públics per alimentar-nos”\nEl nou Govern català ha ajuntat, a la mateixa conselleria, agricultura i acció climàtica. Què en penses?\nEl Departament d’Agricultura és un dels ens que em fan més mal per la seva falta de valentia. Tothom sap, des de la conselleria fins a l’últim tècnic que, avui en dia, només ens queda un 1% de població pagesa, cosa que fa insostenible l’alimentació de la població. Que agroexportar només fa que generar purins, residus, canvi climàtic i pobresa. Allà tothom sap que s’ha de fer un canvi de sentit, però ningú està disposat a fer-ho. Ni tan sols començar per canvis petits.\nEls bancs d’aliments. Les administracions tenen uns recursos que han de gastar per donar menjar a la gent vulnerable. Poden fer dues coses: o bé comprar menjar dels grans supermercats i de la indústria o bé crear oferta per a la petita pagesia de proximitat i sostenible. Aquesta és una partida pressupostària que ells poden decidir, que no ve marcada per Europa i no la utilitzen per beneficiar la petita xarxa agrícola que ho necessita.\nGerard Batalla, pagès agroecològic, proposava una renda garantida pagesa per assegurar-se la pervivència del sector i una vida digna per als agricultors.\nA mi m’agradaria llegir un estudi sobre què passaria si féssim funcionaris els pagesos i poguéssim garantir uns preus públics per alimentar-nos. A vegades tenim debats tramposos sobre el preu dels aliments, i aquesta seria una altra via per treure el preu de l’equació. Per no dir els preus indirectes que paguem en salut per la mala alimentació. Per exemple, cada espanyol gasta 300 euros l’any per pagar tots els problemes derivats de la salut pública relacionats amb la mala alimentació. Quan compres barat al Mercadona, cal afegir-hi aquests altres diners que pagues. O un altre exemple, la despesa que té Catalunya amb el tractament d’aigües aqüíferes per culpa dels purins. Cada contribuent paga uns 100 euros l’any, i, a sobre, en alguns llocs, no podem beure aigua de la font i n’hem de comprar d’embotellada. Les externalitats de tot això són moltes i molt cares. El debat és per què hem de comprar i vendre al millor postor.\n“El primer que ha de reconèixer una ciutat és que s’ha de despoblar. Hem d’aconseguir que una part de la gent en surti”\nConsumir (energia, aliments) segons les possibilitats del nostre entorn. És viable?\nAquest és el salt que jo demano a la sobirania energètica: produir i viure amb el que som capaços de generar al nostre entorn i tenir clares quines són les prioritats. L’altre dia vaig anar al Prat a ensenyar-li a una amiga el Parc Agrari. Quan hi vaig arribar, vaig veure que, en un antic camp de carxofes, s’hi volien construir nous blocs de pisos. Això sí, amb plaques solars! Ho estem urbanitzant tot, i trobo que el procés ha de ser absolutament el contrari: ruralitzar-ho tot. Amaia Pérez Orozco diu que som BBVA: blancs, burgesos, barons i adults. Jo a tot això hi afegiria que, a més, som urbans. L’urbanocentrisme d’aquesta societat és descomunal.\nAhir vaig voler presumir del bonic parc agrari que tenim a tocar de Barcelona. És temps d'escarxoferes, li anava dient a la meva amiga, que "escama por escama desvestimos", diu Pablo Neruda. Encara estic avergonyit. Duen, som Capital Mundial de l'Alimentació Sostenible#peakfood pic.twitter.com/dRurlrB8a1\n— Gustavo Duch (@gustavoduch) May 21, 2021\nQuins problemes genera això?\nUn desequilibri vital del planeta. Més del 50% de la població viu en un 2% del territori que són les ciutats. A Catalunya hi ha entre el 70% o el 80% de gent que hi viu. Només la resta de la població viu al món rural. La ciutat és com un ogre de grans dimensions que no produeix ni menjar, ni energia i tot li ha de venir de fora. Hi ha milions d’humans que li porten menjar i ell només excreta. Les urbs són responsables del 70%-80% dels gasos d’efecte climàtic, consumeixen el 70%-80% del menjar, de l’energia, i no ho retornen. Per això, el primer que ha de reconèixer una ciutat és que s’ha de despoblar. Hem d’aconseguir que una part de la gent surti de la ciutat. Barcelona no és sostenible alimentàriament. Com ho pot fer per fer menys insostenible la seva alimentació? Ajudant a repoblar el món rural, però no fer-ho amb una mirada urbana. La cultura rural, en els últims 50 anys, ha canviat per la imposició, per l’opressió, per la violació de la cultura urbana en tota regla. Ha vingut a imposar els mateixos cànons que es tenen a la ciutat. Amagada sota el turisme rural, amagada amb l’agricultura industrial, dins de la tradició…\nAquesta mirada s’ha construït en dues generacions?\nL’altre dia escrivia un tuit a les generacions dels meus pares i recordava com es van posar de moda les urbanitzacions, una forma presumiblement per acostar-se a la natura. El mateix concepte ja és pervers: anar a la natura i urbanitzar-la fent-hi un xalet i un altre i un altre. És una colonització de la ciutat, com un pop que estén els seus tentacles i va guanyant terreny a la natura. La ciutat també és responsable d’aquesta desconnexió. Hi ha una síndrome per dèficit de natura. La gent ja no coneix com funciona la natura perquè ens hem donat un model de vida urbà, on ens arriben aliments d’arreu del món i on tenim energia hiperdisponible en cada moment, que no funciona i és insostenible.\nLa Ciudad, en su cruzada imperialista, parió millones de soldados a los que llamó Urbanizaciones.\nY les dió una orden:\n—Arrasad los pueblos.\n— Gustavo Duch (@gustavoduch) June 6, 2021\nL’enginyera agrícola i ecofeminista Yayo Herrero advertia d’un futur ecofeixisme. Els aliments i els recursos sostenibles, només a les mans dels que s’ho poden pagar. Et preocupa un futur així?\nJa vivim en això. Vivim com si fóssim animals, tancats, protegits de les pandèmies, de la pobresa. Vivim amb uns privilegis que estan per sobre de la majoria de la població. Vivim en un ecofeixisme democràtic. Davant d’això, no hem de perdre la rebel·lia, hem d’estar al peu del canó i treballar alternatives possibles i, sobretot, no témer el dol pel canvi. No hem de tenir por de la mort de la civilització que ha imperat les últimes dècades. La mort és el principi de la vida. Això els pagesos ho saben. Saben que, quan germina la planta, els donarà llavors per tornar a començar. I que, a la vegada, la planta es convertirà en compostatge per ajudar aquesta nova vida. Hem de començar a descivilitzar-nos. Si l’agricultura va ser allò que va començar a separar-los de la natura, ara, tornar a l’agricultura és el primer pas que necessitem per reenganxar-nos una altra vegada al món natural.


Grau Mig de Salvament i Socorrisme a Barcelona per EUROFITNESS EDU - educaweb.cat\nGrau Mig de Salvament i Socorrisme\n181Persones interessades en aquest curs en els últims tres mesos\nCurs intensiu per a l'obtenció del cicle formatiu de grau mig inicial de salvament i socorrisme, segons el que s'estableix en la legislació vigent (llei 7/2015 del 14 de maig, de modificació de la Llei 3/2008, de l'exercici de les professions de l'esport) per obtenir la titulació que permet exercir com a socorrista a piscines.\nTots aquells que vulgueu tenir la titulació de socorrisme aquàtic en piscines heu d'apuntar-vos a la prova específica d'accés als ensenyaments de regim especial de salvament i socorrisme. Les convocatòries les realitza l'escola catalana, les properes proves es realitzaran del 8 al 29 de juny i les inscripcions es realitzaran del 8 al 27 de maig.\nL'enllaç a la informació oficial és ensenyament.gencat.cat/ca/serveis-tramits/proves/proves-acces/espec-esportius/\nMÓDULS PROFESSIONALS DEL CURS:\nMP 1: Bases del comportament esportiu. 30h\nMP 2: Primers auxilis. 20h\nMP 3: Activitat física adaptada i discapacitat. 10h\nMP 4: Organització esportiva. 20h\nMP 5: Instal·lacions aquàtiques i materials. 25h\nMP 6: Metodologia de salvament i socorrisme. 65h\nMP 7: Organització d'esdeveniments d'iniciació en salvament i socorrisme. 25h\nMP 8: Seguretat i intervenció en istal·lacions aquàtiques. 65h\nMP 9: Formació pràctica. 115h\nDesenvolupar les competències generals per poder exercir en l'àmbit professional com a socorrista aquàtic.\nTècnics Superior en Animació d'activitats Físiques i Esportives\nAlumnes que estiguin cursant actualment el cicle formatiu de Grau Superior D'animació d'activitats Físiques i Esportives\nPersones en disposició de la prova d'accés específica als estudis de règim especial de Salvament i Socorrisme\nTots aquells que vulgueu tenir la titulació de socorrisme aquàtic en piscines heu d'apuntar-vos a la prova específica d'accés als ensenyaments de regim especial de salvament i socorrisme. Les convocat\nSessions teòric / pràctiques per assolir els objectius del curs.\nUtilització de plataforma on line ( moodle) per obtenir la informació ( apunts ) del curs.\nAvaluació continua teòrica i pràctica.\nEl curs es realitzarà del 17 de juny al 5 de juliol.\nTècnic de Grau Mig en Salvament i Socorrisme.\nEls alumnes del curs podran gaudir durant el període del mateix de l'entrada gratuïta a qualsevol de les instal·lacions esportives del grup Eurofitness.\n115h de pràctiques en els centres amb conveni amb el centre de formació. El centre disposa d'una oferta amplia d'instal·lacions per tal que els seus alumnes puguin cursar les pràctiques.\nEurofitnessEdu disposa de 14 centres esportius i diferents empreses col·laboradores que ofereixen una amplia borsa laboral per donar sortida als seus alumnes.\nProfessorat especialitzat en els crèdits impartits amb amplia experiència docent amb el cicles formatiu de grau mig i superior d'activitats esportives.\nÉs un centre homologat pel Departament d'Ensenyament de la Generalitat de Catalunya, amb 15 anys d'experiència en el sector educatiu on ja hem format més de 800 alumnes.\nGrau Mig de Salvament i Socorrisme encara no ha rebut opinions\nCurs de Tècnic Superior en Activitats Físiques i Esportives\nCurs Superior Entrenador personal\nMonitor de ioga


Swallows Nest Trefonen Regne Unit - Ofertes d'hotels amb els MILLORS DESCOMPTES EN LÍNIA Fer un comentari al lloc web\nSwallows NestTrefonen, Trefonen, Regne Unit - Veure al mapaSwallows NestVeure més fotosVeure més fotosVeure totes les 16 fotosVeure al mapaParticularitats que li encantaranjardíaparcament de cotxes\nSobre l'allotjamentDescripcióTant si es tracta d'un viatge de plaer com si és de negocis, Swallows Nest és una elecció d'allotjament magnífica quan visiten Trefonen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Swallows Nest també ofereix moltes instal.lacions per enriquir la seva estada a Trefonen. Aquest hotel ofereix nombroses instal.lacions en el lloc per satisfer el més exigent dels clients. L'ambient de Swallows Nest es reflexa en cada habitació. calefacció, aparell de televisió, nevera, plat de dutxa, rentadora són només algunes de les comoditats a la vostra disposició. Jardí de l'hotel, són llocs ideals per a relaxar-se després d'un llarg dia. Gaudeixi d'incomparable serveis i d'una localització de prestigi a Swallows Nest.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxes Coses a fer, maneres de relaxar-sejardí Serveis i comoditatszona de fumadors Accéss'admeten animals de companyia Disponible a totes les habitacionsaparell de televisióestris de cuinarentadoracalefacciónevera empolles d'aigua de cortesiaplat de dutxa Idiomes ParlatsAnglès Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Funambulista blanc-i-blau | Román Martínez | barcelona | Espanyol | L'Esportiu de Catalunya\nFunambulista blanc-i-blau Funambulista blanc-i-blau Funambulista blanc-i-blau Funambulista blanc-i-blau + Funambulista blanc-i-blau E-mail\nEspanyol. El filferro de la permanència és cada vegada més prim. Abelardo, després de set jornades, no ha aconseguit retallar distàncies amb la zona de salvació, que es manté a 5 punts\nL’Espanyol està obligat a millorar, de manera ostensible, els seus números per aspirar a la salvació EFE / D. CASTELLÓ.\nFunambulista blanc-i-blau Funambulista blanc-i-blau Funambulista blanc-i-blau Funambulista blanc-i-blau Funambulista blanc-i-blau E-mail\nL’Espanyol camina pel filferro del descens com un funambulista. El risc de caure al precipici de segona divisió és ara més real que fa un mes. El motiu? La cadència que porten els blanc-i-blaus. L’embranzida engegada per Abelardo sembla que ha anat perdent pistonada. La golejada a l’Europa League, combinada amb la dolorosa derrota contra el Valladolid, ha inflamat els nervis de la parròquia blanc-i-blava. Hi ha molt de nerviosisme. És normal. El risc d’acabar a segona és més real que mai. La sensació és que caldrà un miracle per assolir la permanència. Abelardo va agafar l’equip per Nadal a cinc punts del descens i set partits després veu com la distància amb la zona de salvació es manté intacta. Pel camí s’han dilapidat set jornades per retallar una distància que es manté inalterable i que consumeix els ànims i les esperances col·lectives.\nEl tècnic asturià ha signat els millors números d’un entrenador de l’Espanyol aquesta temporada. De 21 punts possibles n’ha sumat 9. Un terç dels punts en joc. Uns números per estar en la zona tranquil·la de la taula. El problema és la motxilla que li han deixat els seus antecessors. Un equip no baixa a segona en un tancar i obrir d’ulls. És un llarg procés de combustió lenta. L’Espanyol s’ha anat consumint amb la dolçor que provoca el monòxid de carboni. No prens consciència del trist final fins que quedes estabornit i sense oxigen.\nLa plantilla blanc-i-blava s’acosta a aquest estat catatònic. Ara es troba en un punt de semiconsciència. Està estabornida i té un mínim marge de maniobra. Està moribunda i necessita donar un cop damunt la taula. Tot el que s’ha fet fins ara ha servit de molt poc per sortir del descens. És evident que seria una carrera de llarga distància i, si l’Espanyol s’acaba salvant, serà en l’últim sospir. “Hem de tenir un parell de collons”, explicava Abelardo després del partit de Valladolid. La testosterona sempre és l’última bala que hi ha en el receptari futbolístic. També les crides contra l’estament arbitral és una altra proclama a la desesperada. Ha estat matxucat l’Espanyol pels àrbitres? Sí. Però a Valladolid no va ser una acció definitiva. Hi ha molts nervis i observar com l’equip és a la cua de la classificació eleva les evidències d’una mala planificació sistèmica a l’estiu. Ara això no toca. El més important és buscar certeses per allargar les possibilitats de salvació i trencar la lògica de les matemàtiques. Unes estadístiques que assenyalen que des que existeix la lliga de tres punts només dos equips s’han salvat amb 19 punts o menys en la 25a jornada. Ho van fer el Saragossa (2011/12) i el Granada (2014/15). Missió de resiliència davant un destí que fa mala pinta.\nNomés el Granada i el Saragossa s’han salvat arribant a la jornada 25 amb 19 punts o menys\nEls últims expulsats són tres capitans\nL’Espanyol té un problema de lideratge. En el moment de més nervis cal un referent que marqui la pauta, que aixequi la veu i guiï la resta del grup. L’Espanyol, des de fa mesos, està en un moment força delicat. El marge per a la salvació es torna més escàs amb el pas de les jornades. Tot i això, hi ha un detall que no pot passar desapercebut. Abelardo ha tingut tres jugadors expulsats des que és entrenador blanc-i-blau. Tots tres són futbolistes amb un pes específic dins de l’equip i capitans. Javi López va ser expulsat contra el Vila-real. Per sort, l’Espanyol va aconseguir, amb molta agonia, una victòria. La història es va repetir al Pizjuán i aquesta vegada l’expulsat va ser Víctor Sánchez. Una inferioritat numèrica que va contribuir a la remuntada i empat final del Sevilla. La darrera expulsió va ser a Valladolid, on David López va obligar el seu equip a jugar des del minut 24 amb un de menys.\nL'Esportiu. Nacional 25-02-2020, Pàgina 7\nL'Esportiu. Girona 25-02-2020, Pàgina 5


Vida quotidiana | Història de Manresa\nLa Font de Neptú\n09/10/2015 21/03/2016 / ctesifone\t/ 3 comentaris\nLa Font de Neptú, juntament amb el Pont Nou, composa una de les estampes més típiques de les entrades viàries de Manresa. L’any 2007 es va completar el trasllat i restauració d’una de les poques fonts públiques històriques que s’ha conservat i que alhora suposa un dels millors exemples d’arquitectura civil d’estil neoclàssic de la ciutat. Construïda l’any 1802, la font es va fer per poder abeurar els animals (i les persones) que entraven a la ciutat provinents del camí de Calaf i Cervera en un moment en què l’aigua de boca canalitzada encara no existia i calia construir dipòsits per disposar-ne. Per això la seva ubicació fou a tocar del Pont Nou, punt de pas obligat i indret on les aigües pluvials infiltrades a través de les terrasses fluvials quaternàries del Tossal dels Cigalons regalimaven i eren aprofitables(1). Continua llegint →


José Luis Berasategui Goicoechea - Viquipèdia, l'enciclopèdia lliure\n25 gener 1920\n3 febrer 1990 (70 anys)\n17 novembre 1975 – 30 juny 1977\n← Pilar Careaga Basabe\nJosé Luis Berasategui Goicoechea (Bilbao, 25 de gener de 1920 – 3 de febrer de 1990) fou un polític basc, darrer alcalde franquista de Bilbao.\nEl 1931 començà a estudiar a l'Escola d'Alts Estudis Mercantils de Bilbao. En esclatar la guerra civil espanyola s'allistà voluntari al Terç Carlí de Lacar, i fou ferit i mutilat en combat. El 1944 fou ascendit a capità del Cos d'Intendència Militar.\nEl 1944 va obtenir els títols d'actuari d'Assegurances a l'Escola Central Superior de Comerç de Madrid i de professor mercantil a l'Escola d'Alts Estudis Mercantils de Bilbao. Des del 1946 hi serà catedràtic de Matemàtiques, el 1948 interventor i el 1952 director, càrrec que va ocupar fins al 1972.\nEl 1955 va intervenir en la creació de la Facultat de Ciències Econòmiques de Bilbao, germen de la futura Universitat del País Basc. De 1967 a 1973 també fou director de l'Escola Oficial d'Idiomes de Bilbao. Ja el 1965 formà part de l'equip de govern de l'ajuntament de Bilbao com a “consejero de educación”, alhora que des del 1960 col·laborava com assessor al Ministerio de Educación Nacional, de manera que el 1962 fou convidat a visitar diverses universitats dels Estats Units. El 1973 formà part de l'equip assessor del Ministeri d'Hisenda encarregat de redactar el nou Pla General de Comptabilitat. A finals de 1974 és nomenat quart tinent d'alcalde de Bilbao i president de la comissió d'hisenda. El 17 de novembre de 1975 també fou nomenat procurador a Corts.\nArran de la dimissió de Pilar Careaga Basabe, el 22 de juliol de 1975 és nomenat alcalde de Bilbao. Destacà per la seva manca de vincles amb l'alta burgesia de Bilbao, i malgrat ser excombatent, per la manca de perfil polític. El seu mandat fou força convuls, ja que hi foren assassinats per ETA Augusto Unceta Barrenechea (director del Consorci de Transports de Biscaia) i Javier Ybarra y Bergé (ex alcalde i prohom franquista), i fou ferida la seva antecessora Pilar Careaga. El 1977 fou nomenat vicepresident de l'Associació d'Alcaldes d'Espanya i fou proposat com a membre del Consell del Regne. El mateix any legalitza l'ús de la ikurriña en actes oficials de l'ajuntament. Els seus darrers anys es van veure marcats pel conflicte amb els veïns del barri d'Otxarkoaga (Begoña).\nEn convocar-se les eleccions municipals espanyoles de 1979 decidí no presentar-se i abandonà la política, tot centrant-se en la tasca acadèmica. El 1982 fou nomenat director de l'Escola Universitària d'Estudis Empresarials de Bilbao i fins a 1987 participa en la formació de tribunals d'oposició. Va morir als 70 anys d'una complicació en un procés gripal.\n↑ BOE del seu nomenament, 28 de gener de 1952\nBiografies d'alcaldes de Bilbao 1937-1979 p. 445 - 494\nPilar Careaga Basabe Alcaldes de Bilbao\nJon Castañares Larreategui\nObtingut de «https://ca.wikipedia.org/w/index.php?title=José_Luis_Berasategui_Goicoechea&oldid=24198306»\nAlcaldes franquistes de Bilbao\nLa pàgina va ser modificada per darrera vegada el 22 jul 2020 a les 11:34.


Dues zones més de jocs infantils per a la Zona Nord i Santa Rosa - Alcoi23\nLes actuacions s’han dit endavant en el carrer Camí Vell de Batoi i en l’avinguda de la Hispanitat en la zona enjardinada que entre aquesta avinguda i el carrer General Prieto. Les obres han consistit a condicionar l’espai, formigonar, instal·lar els jocs infantils i el sòl de seguretat de cautxú. A més en la zona de la Hispanitat han col·locat bancs i una zona de gespa artificial.\nL’actuació del Camí Vell de Batoi ha suposat una inversió de 28.768,35 euros en una actuació que ha realitzat JOGG, mentre que en l’Avinguda Hispanitat s’han invertit 36.358,67 euros en l’obra realitzada per Vivers Alginet.\nAnteriorTots els departaments de l’ajuntament seran accessibles per a les persones sordes\nSiguienteLa Mancomunitat de l’Alcoià i el Comtat augmenta el seu pressupost per a 2020


El Tingladu tornarà a ser el preàmbul de la Festa Major\nEl Tingladu se celebrarà a la plaça de les Neus del 23 al 26 de juliol\nL'entitat Can Pistraus ha presentat la 8a edició del festival de cultura i música dels Països Catalans\nDel 23 al 26 de juliol El Tingladu omplirà la plaça de les Neus de Vilanova de cultura i música per a tots els gustos, apostant per la gratuïtat, el carrer i la cultura d'arreu dels Països Catalans com a eixos vertebradors d'aquest festival d'estiu. Un any més, i ja en van 8, El Tingladu és el preàmbul de la Festa Major de Vilanova i la Geltrú.\nDijous 23 de juliol serà un dia d'activitat cultural, a la tarda amb el torneig de botifarra i l'espectacle teatral, de clown i joglaria per a tots els públics "La República dels contes". Més tard es farà un assaig obert dels Falcons i una actuació nocturna dels Bordegassos de Vilanova.\nA partir de divendres la música serà la protagonista de la resta del Tingladu. L'encarregat d'obrir l'escenari musical serà el cantautor polifacètic Joan Rovira, seguit del pop reconegut dels Mishima, el hip-hop reivindicatiu i efervescent dels Zoo (de Gandia), i la música festiva de la Sidral Brass Band.\nDissabte 25 de juliol el festival arrencarà amb el grup femení del barcelonès Rombo, seguit de Sanjosex i Mazoni, dos "bandautors" (com es fan dir ells mateixos) de la Bisbal d'Empordà i que repeteixen a El Tingladu amb uns quants discos més sota del braç. L'última actuació de dissabte serà amb els barcelonins Rigodonians.\nPer tancar El Tingladu els escollits són el grup de funk, nujazz i rock Astrio, amb una posada en escena sorprenent. Els seguiran els valencians Aspencat, que de ben segur que amb els seus himnes populars i els ritmes contundents que barregen ska, reggae i electrònica faran vibrar la plaça de les Neus i serà la millor avantsala per gaudir de Miquel del Roig, que des de 2011 ja té una plaça fixa guanyada a pols per tancar cada edició del Tingladu.\nA banda de la proposta artística, El Tingladu també oferirà una proposta gastronòmica amb ofertes de menús, que aquest any incorporaran sorpreses fruit de la col·laboració amb diferents cuiners de la ciutat.


IB3 | “A Valtonyc i Hasel se’ls ha condemnat per delictes que probablement són inconstitucionals”\nPortada > societat > “A Valtonyc i Hasel se’ls ha condemnat per delictes que probablement són inconstitucionals”\n“A Valtonyc i Hasel se’ls ha condemnat per delictes que probablement són inconstitucionals”\nEl professor de dret penal de la UIB Antoni Llabrés alerta sobre l'efecte d'autocensura de sentències com les dels rapers\nPablo Hasel crema una bandera d'Espanya al festival de Música Urbana Reivindicativa (MUR) a Felanitx l'octubre de 2019\nEl raper Pablo Hasél entrarà a la força diumenge a la presó per complir-hi tres anys i mig de presó per diverses condemnes i delictes que el tribunal entén que sobrepassen els límits de la llibertat d’expressió i que “o bé s’haurien de derogar perquè probablement, i en bona part, són inconstitucionals, o bé s’haurien de mofidicar per a evitar intepretacions sobredimensionades dels tribunals”, exposa el professor de dret penal de la UIB Antoni Llabrés entrevistat a l’Informatiu Matí d’IB3 Ràdio.\nEl penalista acadèmic apunta a una segona derivada de les condemnes a l’autor lleidatà o el mallorquí Valtonyc que la terminologia anglosaxona qualifica de chilling effect per quant la repressió del “legítim exercici a la llibertat d’expressió”, encara que sigui de manera “extralimitada”, genera un efecte de “desànim” entre la població que fa que el ciutadà “s’autocensuri i renuncií” a l’exercici dels seus drets “amb plenitud” per temor a les possibles represalies.\nEspanya, un cas d”excepció”\nEl professor Llabrés ha situat Espanya com el país del Consell d’Europa que més advertencies de vulneració del marc de defensa de la llibertat d’expressió i els convenis de drets humans, ha rebut. Ha recordat que el desembre el Tribunal Constitucional va desestimar l’ampara a un sindicalista gallec acusat d’ultratge a la bandera d’Espanya que havia animat cremar. “Per trobar casos similars hauriem de fixar-nos en Turquia o paisos de l’Est“, ha apuntat l’especialista universitari en relació a aquest cas, el de Hasel i Valtonyc, entre d’altres.\nEl cas Hasel\nEl contingut d’una cançó i 64 tuits són la causa per la qual el raper Pablo Rivadulla Duró haurà d’entrar a la presó diumenge. L’acumulació de condemnes prèvies a presidi suspeses i commutades per multes es reactiva ara davant la darrera a 9 mesos per enaltiment del terrorisme, injúries a la corona i calúmnies a les institucions de l’Estat, a més d’altres 9 per haver-se negat a pagar una multa de prop de 30.000 euros (condemnà a 18 mesos que si no fos per les anteriors tampoc suposaria l’entrada imperiosa a un centre penitenciari). Diumenge és el dia límit que li ha posat l’Audiència Nacional per lliurar-se voluntàriament a les instal·lacions de reclusió, el raper ja ha anunciat que no s’hi presentarà perquè considera que la condemna és injusta i haurà de ser la policia qui li haurà de dur per la força. Pablo Hasel no demanarà l’indult per una sentència que qualifica d’atac a la llibertat d’expressió.\nEls fets que han desencadenat l’empresonament de Hasel passaren entre el 2014 i el 2018. Encara que al principi l’Audiència Nacional el va condemnar a dos d’anys de presó, la Sala d’apel·lació del mateix òrgan va rebaixar la pena a nou mesos en considerar que els seus missatges no varen suposar “un risc real” per a les persones. El juny de 2020, la sentència va ser confirmada pel Tribunal Suprem però el raper va sol·licitar-ne la suspensió. Una petició que va tenir el suport de la Fiscalia i que Hasel va voler fer arribar al Tribunal Constitucional sense èxit. Els jutges de l’Audiència Nacional, han rebutjat la suspensió de la pena perquè consideren que el cantant és reincident, perquè té una condemna anterior -del 2015- de 2 anys per enaltiment del terrorisme que ja havia estat suspesa per ser la primera.\nPSOE i Unides Podem, “còmplices i culpables”\nDavant les reaccions d’alguns líders de PSOE i Unides Podem, Hasel els acusa de ser “còmplices i culpables” per no fer res per a què no entri a la presó. El vicepresident Pablo Iglesias va fer un tuit on defensa que el cantant no hauria de ser empresonat i ell l’ha qualificat de “farsant”. També ha respost per twitter un vídeo d’Isa Serra en què, segons el raper, la portaveu de Podem critica la sentència atacant l’anomenada llei mordassa del PP quan ell, en realitat, ha estat condemnat en aplicació de lleis anteriors del Codi Penal.\nEl cas de pablo Hasel és molt semblant al d’altres artistes que han rebut represàlies per les seves lletres els darrers anys, com Valtònyc. El raper mallorquí va haver de partir a Bèlgica el maig de 2018 per evitar entrar a la presó. Havia estat condemnat a tres anys i mig per enaltiment del terrorisme i injúries a la corona per les lletres de les seves cançons. També s’hi assembla el cas del cantant César Strawberry, que el 2017 va ser condemnat a un any de presó i 6 anys d’inhabilitació pel contingut d’alguns tuits.


Coneix les esglésies de la Cerdanya - Pànxing\nConeix les esglésies de la Cerdanya\nPodrem visitar vuit esglésies repartides en dos itineraris guiats de la mà d’un especialista en el patrimoni pirinenc.\nLes Claus de les Esglésies de la Cerdanya, és un projecte endegat per Turisme de Cerdanya que ens permet conèixer els interiors més espectaculars de les esglésies de la nostra comarca.\nEns proposen 2 itineraris, on podrem visitar quatre esglésies en cada un d’ells, acompanyats d’una guia especialista en el patrimoni del Pirineu.\nEn el recorregut de la Solana podràs conèixer les esglésies de Santa Maria d’All i Santa Maria de Quadres. També gaudirem de Santa Cecília de Bolvir i Sant Climent de Talltorta.\nD’altra banda, en el recorregut de l’Obaga, visitarem les esglésies de Santa Maria de Talló i Sant Julià de Pedra. També podrem visitar Sant Joan Baptista de Riu de Cerdanya i Sant Pere d’Alp.\nAl web de la iniciativa hi trobarem un formulari en forma de calendari on ens podrem apuntar a les visites guiades.\nLes visites comencen sempre a les onze del matí. El punt de trobada per a la ruta de la Solana s’ubica a l’església de Santa Maria d’All. Pel que fa a la ruta de l’Obaga, la sortida és de Santa Maria de Talló, al costat de Bellver de Cerdanya. Aquesta última ruta no està aconsellada per persones amb mobilitat reduïda, ja que l’accés a Sant Julià de Pedra és complicat. El recorregut de la visita es farà amb cotxes particulars.\nLes visites es faran sempre i quan hi hagi un mínim de cinc persones majors de vuit anys inscrites. Si no es compleix aquesta xifra, la visita s’anul·larà i s’avisarà a les persones ja inscrites.\nEl preu de la visita és de dotze euros pels majors de vuit anys, que es pagaran en efectiu a la guia abans de començar la visita. Els menors de vuit anys gaudiran de la ruta gratuïtament.\nSeguretat contra la Covid-19\nL’ús de la mascareta és obligatori durant tota la visita, així com mantenir en tot moment la distància de seguretat amb la resta de persones del grup que no convisquin juntes.\nCal seguir sempre les indicacions de la guia, sobretot en entrar i sortir dels edificis. No podem tocar cap element de l’església, especialment bancs i portes: si cal, les obrirà la guia. En cas que fos necessari, hi haurà a disposició dels visitants gel hidroalcohòlic que proporcionarà la responsable del guiatge.\nEl compliment de les normes vigents pel que fa a l’ocupació dels vehicles serà responsabilitat dels usuaris.\nLes rutes es poden veure modificades a criteri de la guia, per oficis religiosos o imprevistos.\nSi t’ha agradat llegir la notícia Coneix les esglésies de la Cerdanya, també et pot interessar l’agenda d’activitats de la revista Pànxing Tot Cerdanya 348.


L’Ajuntament de l’Olleria ha adquirit dos nous vehicles per a la Policia Local amb el mètode rènting – Ajuntament de l'Olleria\nL’Ajuntament de l’Olleria ha adquirit dos nous vehicles per a la Policia Local amb el mètode rènting\n28/10/2019 by Ajt 0\nLa Policia Local de l’Olleria compta, des de hui, amb dos coxes nous completament equipats. Els vehicles són dos Ford Kuga, amb un nou motor dièsel que redueix la contaminació, i que a més de tot l’equipament policial habitual incorporen serveis de primers auxilis, com el desfibril·lador, amb la finalitat de continuar millorant la qualitat del servei que es presta al ciutadà i la rapidesa en les intervencions.\nFa quatre anys, la Regidoria de Seguretat de l’Ajuntament del municipi va optar pel mètode de rènting per a l’adquisició de dos dels vehicles de la Policia, i ara, vençut el contracte, des del consistori s’ha decidit seguir amb aquest mètode per a la nova adquisició d’aquests dos vehicles de la Policia de l’Olleria.\nEl contracte de rènting d’un vehicle policial és un dels més complicats, perquè, aquestes unitats treballen 24 h, 365 dies a l’any i el compromís i nivell d’exigència han de ser màxims, per aquest motiu s’ha seguit optant per aquest mètode amb un servei tècnic constant.\nDes de hui i durant quatre anys, l’Olleria comptarà amb aquests dos vehicles completament nous, que ja recorren els carrers del municipi.


02/04/2014 - Cent cinquanta anys del compositor que va fer Sonar Zaratustra i dansar Salomé: Richard Strauss\nHome Arxiu Conferències Conferències curs 2013 - 2014 02/04/2014 - Cent cinquanta anys del compositor que va fer Sonar Zaratustra i dansar Salomé: Richard Strauss\nLa conferència fou impartida el dimecres dia 2 d’ abril\nCent cinquanta anys del compositor que va fer\nSonar Zaratustra i dansar Salomé: Richard Strauss\nRichard Strauss , director d'orquestra i compositor alemany de música clàssica. Fou particularment notable pels seus poemes simfònics, òperes i líeds. Va néixer l’1 de juny de 1864 i va morir el 8 de setembre de 1949.\nLa seva llarga trajectòria abasta des del Romanticisme tardà fins a la meitat del segle XX. Membre d'una família de grans intèrprets i compositors vienesos, Richard Strauss, el polifonista modern més important, és un cas singular en la història de la música, tant per la influència exercida sobre els seus contemporanis, com per l'autonomia d'una obra sense fissures ni discontinuïtats.\nStrauss va tenir sobretot dos referents musicals, Wolfgang Amadeus Mozart i Richard Wagner. Podem dir que va ser un gran representant del post-romanticisme alemany. Va ser coetani de Gustav Mahler.\nDesprés del ple romanticisme de Beethoven i vivint uns anys de crisis del fi de segle i tot seguint la petjada de Wagner, Schumann i Mendelsshon, els joves consideren que han de renovar-se. Wagner ja ho havia començat amb “Tristan i Isolda”, i ara toca fer-ho als nous compositors. Dins la seva època, Strauss és la cara optimista, sense problemes, sense aventures, un compositor de prestigi que convida a escoltar la seva música i que forma amb Bruckner el post romanticisme alemany. Mahler i Strauss, tot i ser contemporanis, són com la cara i la creu d’una moneda. Mahler buscava de on venim i a on anem i amb un nivell de transcendència enorme. Strauss és un home optimista, és difícil trobar en la seva música el pessimisme, l’abstracció o l’inconsistent, ell sempre arriba al nivell d’evasió adient per poder fugir i gaudir amb la seva música.\nEl seu pare Franz Strauss es va obrir camí, malgrat ser d’ origen humil . El 1847, Franz va entrar a l'orquestra de l'Òpera de la Cort de Munic i va aconseguir ser-ne el primer trompa durant 42 anys. Així, el jove Strauss va tenir bona escola.\nL’obra musical de Richard Strauss és molt llarga i complerta.\nL’any 1870, quan solament tenia 6 anys, ja va compondre la seva primera obra, una petita “Cançó de bressol” pel Nen Jesús.\nAls 18 anys, i encara seguint el corrent tradicional del moment, va escriure el seu “Concert per a Trompa i Orquestra”, un instrument molt difícil de tocar bé, pensat per a ser interpretat pel seu pare, amb un segell i actitud molt optimistes, poc més tard, el “ Concert per a Violí i Orquestra” , amb moments molt subtils i ben trobats musicalment.\nL’any 1886, i després d’un viatge a Itàlia, país que en aquella època va fascinar a tota classe d’artistes, va composar la simfonia fantàstica “Aus Italien” de caràcter descriptiu, després es va traslladar a l’Orquestra de la Cort de Munic com a tercer director, la seva música començava ja a ser reconeguda.\nPer l’agost de 1887 coneix a Pauline de Ahna, una alumna de cant que esdevindrà la seva esposa, que tenia un caràcter molt femení. Varen tenir un fill, i al llarg dels anys es van mostrar com un matrimoni sense esquerdes.\nEs comença a relacionar amb Brahms i Hans von Bulow a qui va succeir en la direcció de la Orquestra del Teatre de Weimar, després del seu gran èxit per l’estrena del seu poema simfònic “Don Juan” l’any 1889 i que el consagra com un dels compositors més importants del moment amb un gran prestigi internacional que el va acompanyar fins a la seva mort.\nEls poemes simfònics, les seves grans obres són en resum, música per a orquestra amb un text literari i que Franz Liszt ja havia començat a publicar. En ells trobem la seva maduresa musical i un mestratge excepcional que el consagren. Tenim “Don Quixot”, Macbeth, i potser el més famós “Així parlà Zaratustra” publicat el 1896, després d’un temps de reflexió llegint a Nietzsche i altres filòsofs. El poema és magnífic amb diverses parts com “L’origen dels temps”, “El començar del dia ”... La pel•lícula “Odissea del espacio 2001 “ d’Stanley Kubrik comença amb una seqüència memorable i inoblidable pels cinèfils on podem escoltar el tema d’aquest grandiós poema.\nVa escriure també diverses òperes “Salomé”, sobre l’anàlisi de l’actitud humana, “Elektra” també amb fons psicològic, “El Cavaller de la Rosa” sobre el pas del temps i la última “Capriccio” publicada l’any1941.\nLi va tocar viure una època difícil i convulsa. Va treballar pels nazis, va compondre l’Himne dels Jocs Olímpics de Berlín” de l’any 1936 i en altres ocasions, després va col•laborar també amb els jueus que el van ajudar un cop acabada la guerra.\nLes seves últimes obres van ser “2ón Concert per a Trompa i Orquestra” i “Quatre cançons” o líders.\nVa morir el 8 de setembre de 1949 a Garmisch-Partenkirchen als Alps alemanys.\nActualment, Richard Strauss gaudeix d’ un gran reconeixement a nivell mundial.


Es reprenen les Meses de seguretat i convivència del projecte Compromís de barri - Ajuntament de Rubí\nEs reprenen les Meses de seguretat i convivència del projecte Compromís de barri\nEs reprenen les Meses de seguretat i convivència del projecte Compromís de barri L’alcaldessa i la regidora d’Educació es reuneixen aquest dimarts amb Ensenyament per abordar el futur del transport escolar, una de les principals preocupacions dels veïns de la Zona 1 https://www.rubi.cat/ca/ajuntament/comunicacio/sala-de-premsa/notes/es-reprenen-les-meses-de-seguretat-i-convivencia https://www.rubi.cat/@@site-logo/ajuntament-de-rubi.svg\nL’alcaldessa i la regidora d’Educació es reuneixen aquest dimarts amb Ensenyament per abordar el futur del transport escolar, una de les principals preocupacions dels veïns de la Zona 1\nAquest dilluns s’han reprès les Meses de convivència i seguretat organitzades per l’Ajuntament de Rubí dins el projecte Compromís de barri. La primera reunió d’aquest any, celebrada a la zona 1 (Font de la Via, Can Fatjó, Sant Jordi Parc i urbanitzacions), ha servit per fer una nova diagnosi de les problemàtiques que afecten aquest punt de la ciutat en matèria de seguretat i convivència, amb l’objectiu que els cossos de seguretat i el servei de Ciutadania i Civisme puguin treballar en la seva resolució.\nL’any passat ja es van celebrar dues Meses de seguretat i convivència a la zona 1: la III, que va ser també de diagnosi; i la IV, on es va fer un retorn de les actuacions realitzades. La d’aquest dilluns (V), que ha comptat amb més d’una vintena d’assistents, ha servit per assolir un consens sobre un nombre reduït de problemàtiques prioritàries, amb l’objectiu d’agilitar-ne la resposta per part dels cossos policials i l’Ajuntament.\nEls participants s’han dividit en dos grups de treball, en funció del seu lloc de residència. El primer, format per aquells veïns i veïnes més propers al nucli urbà, ha acordat com a qüestions més preocupants la manca de civisme, que volen combatre amb xerrades de sensibilització; i els problemes de seguretat viària que es generen a les entrades i sortides dels centres educatius Ramon Llull i Duc de Montblanc. Pel que fa al grup que aplegava les persones residents a les urbanitzacions, hi ha hagut consens absolut en assenyalar com a tema prioritari la possible supressió per part de la Generalitat de Catalunya del servei de transport escolar que utilitzen actualment els alumnes de l’Escola Joan Maragall i l’Institut JV Foix. Per darrere d’aquesta qüestió, els veïns i veïnes de les urbanitzacions han situat el risc d’incendis, ja que consideren que té una important afectació sobre tota la zona.\nPel que fa a la problemàtica del transport escolar, els assistents a la trobada s’han mostrat molt preocupats pels efectes que pot arribar a tenir tant a nivell de seguretat, per la conseqüent acumulació de vehicles privats al Camí d’Ullastrell, com educatiu, ja que temen que la incertesa al voltant d’aquest tema acabi traduint-se en una davallada de les preinscripcions als centres educatius afectats. Davant d’aquestes inquietuds, expressades a les conclusions de la Mesa de seguretat i convivència d’aquest dilluns, el regidor de Planificació, Ecologia Urbana i Seguretat, Manuel Velasco, ha recordat que aquest mateix dimarts es tractarà aquesta problemàtica en una reunió que mantindran l’alcaldessa, Carme García, i la regidora d’Educació, Arés Tubau, amb el director dels Serveis Territorials d’Ensenyament, Lluís Baulenas. Velasco ha afegit que l’Ajuntament lluitarà perquè l’Escola Joan Maragall i l’Institut JV Foix segueixin tenint transport escolar, entenent sempre que l’administració autonòmica és qui està obligada a assumir aquest servei. De la seva banda, el cap de l’Àrea Bàsica Policial de Rubí dels Mossos d’Esquadra, Jesús Requena, s’ha compromès a elaborar un informe que demostri a la Generalitat la situació d’inseguretat i “tensió” que pot generar a la ciutat la supressió d’aquest transport.\nA banda d’aquests temes prioritaris, la dinàmica de treball d’aquesta primera Mesa de seguretat i convivència ha permès assenyalar altres problemàtiques de la zona 1, que també seran tingudes en comptes pels cossos policials i el servei de Governança i Ciutadania. Així, s’han arrencat diversos compromisos, como ara controls temporals específics per evitar determinades conductes delictives en punts concrets de la ciutat. D’altra banda, des de l’Ajuntament s’ha convidat les entitats veïnals a plantejar-se la formació d’agents cívics voluntaris.\nAcostar l’Ajuntament als barris\nL’Ajuntament va posar en marxa el projecte Compromís de barri el 2012 amb l’objectiu d’acostar la gestió de l’administració local als ciutadans i ciutadanes i treballar per la cohesió social als barris. Les Meses de seguretat i convivència són un dels quatre canals estables que es van fixar per afavorir la interacció entre el consistori i la ciutadania, juntament amb els Plenaris veïnals, les Meses de seguiment de l’acció de govern i les Trobades amb l’alcaldessa.\nMitjançant grups de treball, formats per membres d’entitats veïnals, AMPA, escoles, associacions de comerciants i representants d’establiments d’oci i restauració, s’elabora una diagnosi sobre les problemàtiques i les prioritats en matèria de seguretat i convivència de cada zona. Amb tota la informació recavada, la Policia Local i els Mossos d’Esquadra dissenyen l’operatiu necessari per a cada territori, mentre que el servei de Ciutadania i Civisme també hi adapta el seu pla d’actuació.\nL’any passat, les persones participants a les diferents meses van fer una molt bona valoració de l’experiència. Una enquesta realitzada entre aquests ciutadans va evidenciar, entre d’altres, que la totalitat d’ells consideraven que la seva participació a les reunions millorava el seu coneixement sobre la seguretat i la convivència, tant a la seva zona com a la resta de la ciutat, i que un 94% creien que la seva implicació a les meses ajudava a millorar aquests mateixos aspectes.\nEn aquesta nova edició de les Meses de seguretat i convivència, com ja va passar l’any passat, les aportacions que facin els ciutadans i ciutadanes relacionades amb el manteniment i la millora de l’espai públic seran derivades al procés de participació del projecte Barris al dia.


D’ací quatre dies els “legalment” majors d’edat podrem fer ús del dret a votar. Cada vegada que arriba aquesta difícil contesa em faig un seguit de preguntes per convèncer-me que compleixo aquest deure ciutadà amb el màxim sentit de la responsabilitat.\nCom que escric amb tota llibertat us reproduiré, honestament, part del raonament personal que em faig en aquestes circumstàncies. Tinc la total garantia que, si algú no ho troba bé o l’ofèn alguna expressió, pot prémer el botonet del seu ordinador que diu “Supr”, o be deixar-me a parir tranquil·lament en l’apartat dels comentaris, amb les sigles que li sembli i sota secret de confessió.\nEl primer dubte que tinc és el que ja he desvetllat al primer paràgraf: el vot és un dret o un deure ciutadà? Depèn de la legislació de cada país. Jo penso que és un deure i que l’exercici del vot hauria de ser condicionant moral per poder queixar-se del mal fer polític, de la gestió publica i dels impostos i altres càrregues.\nDesprés em centro mentalment i repasso el meu ordre de valors. On vull anar com a ciutadà i com voldria que fos la societat que m’envolta: municipi, país, continent, món. Si no sé on vaig ni què vull, com puc saber qui ha de ser el meu representant i el conductor que m’hi porti. Tanmateix, si no tinc clar els valors de les coses com puc saber què és prioritari i què pot esperar. Si no sé el món que vull pels meus néts, com puc saber què cal fer per anar-hi.\nTot seguit he d’estudiar les alternatives. Tristament les llistes obertes, encara que legítimes, no són legals. Per tant he de conèixer seriosament el programa dels partits o grups que es presenten. Quins són els que estan més d’acord amb el meu pensament? He d’escollir el menys dolent o menys llunyà a la meva ideologia i el més fiable en el compliment de les seves promeses. Quan es tracta de partits nous, aplico el sentit comú i observo si el grup humà està capacitat per fer el que diu i si realment sap el camí per arribar-hi.\nTot plegat em porta a buscar la biografia dels líders més destacats de cada grup, fins a saber d’on vénen, què han fet fins avui, els resultats de les seves empreses, quines responsabilitats han assumit amb èxit i sobretot quins són els seus punts febles. Avui dia, gràcies a la informàtica podem despullar al més ben vestit i conèixer la història de qualsevol fantasma.\nSobretot, no diposito mai un vot sense saber fefaentment amb qui s’aliarà o no el grup de la meva confiança i a qui regalaran el meu suport en cas que no treguin els resultats esperats. L’ànsia de poder un cop finalitzada la contesa electoral sovint fa que els polítics s’oblidin de la campanya, de les promeses i dels seus votants i facin el que és més convenient per a les seves persones i el grup humà que lideren. El grup que no és fiable s’ha de descartar immediatament, i per desgràcia, el sistema fa que l’obediència dels polítics no sigui envers l’elector sinó el seu “protector”.\nSempre que puc segueixo els debats més interessants i ocupo força estona informant-me. No és perdre el temps, us ho prometo. Penso que, cada vegada que vaig a votar regalo quatre anys de la meva vida al menys dolent. No acostumen a preguntar-me re fins esgotada la legislatura. El sistema tardarà a canviar a no ser que el nostre país trobi un camí ràpid cap a la llibertat, i la nostra cultura ens permeti d’escollir les persones mes vàlides per conduir-nos. El sistema legal actual ens fa signar, cada quatre anys, xecs que poden servir a l' oligarquia regnant per denigrar-nos i a mes fer-ho en nom nostre. Sovint les lleis serveixen per defensar els poderosos del poble i no el poble dels malfactors.\nPer tot plegat, i mentre prevalgui la legalitat a la legitimitat, hem de vigilar perquè el nostre vot no sigui cambra. Com deia Pepe Múgica: “para que un país sea verdaderamente socialista primero hace falta mucha cultura. Para socialistas los suecos”. Puc recordar haver estat en meses electorals on obríem sobres amb vots a favor de la Marilyn Monroe. No us ho recomano perquè qui cambreja, en lloc de votar de femta s’empastifa.\nPD. El titular i la darrera frase de l’escrit són dedicats als lectors, per a mi desconeguts, que em van ben repassar per usar una paraula escatològica a l’article anterior. Jo que m’havia pensat que el que els hauria alarmat, seriosament, serien els milions de cadàvers africans que suren per la Mediterrània.\n23 de maig 2015.15:50h\nI tant que va be Oscar. Esforçat? no li fa falta a Oscar esforçar-se, va molt ben encarrilat\n22 de maig 2015.19:49h\nFragata Sarmiento de Gamboa F36.......268 Entradas\nA la merda Europa ..............................466 ”\nel de avui, ( fins ara).............................108 ”\nOscar . no anem... Llegir més be.\nEsforçat, home esforçat, i una altra de puta mili ? que et sembla? O de tortures de sang i fetge ? o potser de quan vas fer el viatge a Itaca, en el teu veler ?


Una vintena de col·lectius de la ciutat de Lleida han fet públic un manifest de suport a la PAH on denuncien la ràtzia repressiva contra la lluita en defensa del dret a l'habitatge digne a la ciutat. En els darrers mesos, diversos activistes de l'organització s'enfronten a quatre procediments penals arran de les denuncies d'Ibercaja contra diverses accions de la PAH.\nLes entitats adherides al manifest han volgut recordar que les accions denunciades tenien l'objectiu de denunciar la manca de voluntat de l'entitat a l'hora d'oferir solucions a famílies en risc de vulnerabilitat i sense accés a un habitatge digne i s'emmarcaven en el legítim dret a la mobilització.\nEl manifest denuncia que els procediments penals iniciats per l'entitat bancaria busquen criminalitzar les persones i famílies vulnerables que no tenen garantit el dret a l'habitatge i de forma col·lectiva s'organitzen amb través de la PAH.\nA més, el text també posa de manifest la utilització de maniobres barroeres per part d'Ibercaja, com la infiltració d'una persona a les assemblees de la PAH, per tal de poder assenyalar els activistes pel dret a l'habitatge digne i evitar que segueixin denunciant públicament les males pràctiques del banc.\nAmb la presentació del manifest, els col·lectius han volgut mostrar tot el suport a la PAH en la defensa del dret a l'habitatge, condemnen l'actuació contrària al dret de reunió iniciada per l'entitat bancaria i emplacen a la ciutadania a seguir exercint el dret a manifestació com a via per erradicar desigualtats.\nEl manifest aplega vint-i-quatre entitats i moviments socials, entre les quals destaquen l'Advocacia per la Democràcia, el Grup de Dones de Lleida, l'Ateneu Popular La Baula, la Plataforma d'entitats Lleida Social o Òmnium Cultural.


El Consell dels infants de Mieres amb els refugiats - Consorci d'Acció Social de la Garrotxa\nActualitat General — 09 juliol 2019\nAquest any és el tercer que els infants del CEIP Finestres de 1r a 6è de primària participen del Consell dels Infants de Mieres. Un total de 35 infants de 6 a 12 anys practiquen i posen en comú idees, propostes i decisions que els afectaran a ells i elles com a part de les persones que viuen al poble o a la societat. Si bé estem avesats a parlar de participació ciutadana, la participació infantil no la tenim tant present. En aquest cas, el Consell dels Infants de Mieres és una pràctica de participació infantil que tot i donar-se en un entorn rural molt petit ,els resultats són molt comunitaris.\nDurant el 2019 s’ha treballat amb els infants la temàtica del voluntariat. Què vol dir ser una persona voluntària? Quins compromisos cal agafar? Quina repercussió té el voluntariat a la societat i on es pot fer voluntariat. Seguint aquesta temàtica els infants han pogut veure que ells i elles també fan voluntariat a l’escola, al poble i fins i tot alguns dels seus familiars ha fet voluntariat internacional. Una de les temàtiques que ha despertat la curiositat dels participants ha estat el tema de les persones refugiades i dels voluntaris que les ajuden en aquests procés tant als països d’origen com a la rebuda al nostre país.\nEn aquest sentit el Consell d’Infants ha decidit fer samarretes que puguin sensibilitzar del tema de refugiats i han pogut comprovar de primera mà a través dels testimonis de voluntaris de Open Arms la situació i dificultats d’aquestes persones. Les samarretes s’han repartit entre els membres del Consell a un torneig de futbol amb valors que els mateixos participants van organitzar en record de les persones refugiades. A més s’ha recollit per part de les famílies de l’escola un donatiu per a l’entitat Open Arms abans esmentada. Les samarretes també les podrà comprar qui vulgui del poble i donar suport a aquesta acció del Consell dels Infants 2019.


La monovera Andrea Cabanes, entre els guardonats dels Premis Impulsa de la U.A. - La Teua Ràdio\nby Èlia Armero | 16 Jul 2020\nLa monovera Andrea Cabanes, promotora de Fych Technologies, ha estat una de les tres guardonades dels Premis Impulsa 2020 de la Universitat d’Alacant que va celebrar ahir la Gala d’entrega de guardons al Parafinf de la Universitat. Una gala presidida pel rector de la Universitat d’Alacant, Manuel Palomar.\nEls Premis Impulsa, atorguen suport i ajuda a les iniciatives empresarials innovadores i estan finançats tant per la Fundació del Parc Científic d’Alacant de la Comunitat Valenciana (FPCA), així com la Universitat d’Alacant.\nEn aquesta novena edició, atípica per l’aparició del covid-19, es van presentar 37 propostes que optaven a aconseguir un dels reconeixements a la iniciativa més innovadora i sostenible sorgida de la comunitat universitària.\nFoto: Universitat d’Alacant.\nAquests guardons disposen de diverses modalitats i una d’aquestes, en concret, la Modalitat A «fomenta la innovació i la construcció a l’empreniment dels investigadors de la Universitat, com per exemple, aquells qui estem fent el doctorat», com explica Andrea Cabanes a La Teua Ràdio.\nEn el cas d’Andrea Cabanes, durant el darrer any, després d’aconseguir la patent del projecte d’eliminació de l’olor dels plàstics que ja va explicar a La Teua Ràdio fa uns mesos, «ens vam presentar a un curset que també està financiat per la UA que t’ajuda a comprovar si el teu projecte és viable o no per a comercialitzar-lo i muntar una empresa».\nAquest curset «ens va obligar a traure temps per a parlar amb possibles inversors, així com clients«. Aleshores, «a través d’aquest curs que vam acabar fa un mes, vam aconseguir no solament una bona opinió i suport de clients sinó projectes privats, perquè la gent estava realment interessada en la tecnologia que desenvolupem per a eliminar les olors dels plàstics»,. destaca Cabanes.\nA partir d’ací, la Universitat d’Alacant va vore que «el projecte té innovació, soluciona una necessitat real del mercat, perquè realment hi ha empreses interessades i vam decidir presentar-nos als Premis Impulso», relata la monovera.\nAixí, el projecte de l’equip d’Andrea Cabanes, Fych Technologies, va rebre el guardó «per ser una idea innovadora i un projecte nou que ix de la Universitat d’Alacant. El desenvoluparem entre les dues investigadores, Oksana Horodytska del Pinós i jo, així com Andrés Fullana, que és el nostre director». Per tant, «els tres socis que formarem l’empresa».\nAquest guardó que van rebre ahir mateix, «ens ha aportat una ajuda econòmica de 5000 euros de la Universitat i 3000 euros que ens aporta el Parc Científic de la UA«. I a més a més, «ens ofereixen mentorització per la Càtedra Germán Bernácer«.\n«Per a nosaltres primer -afirma Andrea Cabanes- és l’orgull i la felicitat d’haver aconseguit aquest premi i, per altra banda, amb aquesta ajuda podem arrencar i comprar materials i tot allò necessari per a començar».\nLa científica monovera, Andrea Cabanes, aconsegueix “augmentar el valor dels plàstics després de reciclar-los”


Neteges Generals - Nítida\nProducto Neteges Generals\nProductes per a Neteges Generals\nProporcionar benestar i seguretat a través d’una higiene impecable de tots aquells llocs per on transitem diàriament es converteix en un valor de vital importància.\nDes de Nítida aportem una àmplia gamma de productes per a la neteja i higiene professional, en diferents formats,\ndiferents concentracions i diferents formes d’ús, per adaptar-nos a tot tipus de zones i superfícies. Descobreix la línia de productes que s’adequa millor a la teva necessitat. Hi ha moltes possibilitats.\nPerquè el resultat més visible sigui també garantia de seguretat, posem a la teva disposició diferents gammes de productes de neteja i higiene professional, des d’un netejavidres fins a gels de condícia personal, passant per desincrustants, tractament de sòls i ambientadors.\nDescobreix la línia de productes que s’adequa millor a la teva necessitat. Hi ha moltes possibilitats.\nProductes per a la neteja periòdica de les zones comunes (vestíbuls, salons, sales d’espera, banys, menjadors…), entre els quals podràs trobar referències útils per a llocs especialment crítics, aplicant-los amb sistema de dosificació o sense. Perquè el resultat més visible sigui també garantia de seguretat.\nDosificació manual. Varietat de detergents, desinfectants, abrillantadors…, desenvolupats per a la neteja rutinària i la cura perfecta de multitud de zones i tipus de superfícies. Resultats òptims, sigui quina sigui la superfície o la brutícia.\nDosificació manual. Netejavidres multiusos d’acció ultraràpida i enèrgica. El nostre producte estrella per a la neteja i abrillantament de vidres, miralls, cristallines, vidrieres, superfícies esmaltades, melanina, artesania de cristall…, que aconsegueix deixar les superfícies sense residus, brillants, sense vels i agradablement perfumades.\nDosificació manual i automàtica. Línia de productes específica per a la preparació, tractament i manteniment de tot tipus de terres. Solucions que permeten aconseguir nivells d’aspecte, protecció i neteja que superaran totes les teves expectatives.\nDosificació automàtica – Sistema. Conjunt de productes d’alta concentració i ultraconcentrats amb envàs pràctic en format cheertainer (bag in box) de 10 litres, on trobem detergents, desinfectants i netejadors de terres i superfícies, aplicats a través d’innovadors sistemes de dosificació per garantir un ús segur. Aconsegueix resultats únics al mateix temps que cuides el medi ambient i estalvies controlant la dosificació.\nDosificació automàtica – Sistema. Multiusos i netejadors ultraconcentrats en format ossa d’1,5 litres, amb el qual optimitzar els teus resultats gràcies a les seves dosis reduïdes. Aquests productes acompanyats de senzills dosificadors ho fan una solució pràctica, còmoda i amb garantia d’estalvi. .\nUtilitzar un bon desinfectant després de l'aplicació del detergent és fonamental per garantir el millor resultat i prevenir el risc d'infeccions.\nDosatge manual. Desinfectants amb registre biocida d'ús professional que garanteix unes condicions d'higiene i seguretat òptimes, al mateix temps que prevé i elimina la contaminació microbiana.\nDosatge manual. Detergents desinfectants amb registre biocida d'ús professional Escollir aquests productes ens permet garantir una neteja en profunditat efectiva, eliminant les males olors i destruint els gèrmens, en una sola aplicació.\nDosatge automàtic – Sistema. La gamma Klinbox de productes d'alta concentració en format cheertainer (bag in box) de 10L inclou detergents desinfectants amb diferents actius que són efectius enfront d'un ampli espectre de microorganismes.\nDosatge automàtic – Sistema. Potent desinfectant ultraconcentrado en format borsa d'1,5L, d'alt rendiment.\nA NÍTIDA gaudim imaginant i creant tot tipus d’aromes per a tot tipus d’ambients. Aromes i perfums que descriuen amb sorprenent realisme el món de les sensacions.\nDosificació manual. Ambientadors desodorants long-lasting,, capaços de generar una aromàtica sensació duradora d’higiene contrastada durant períodes de 15 a 30 hores. El seu ús es fa indispensable en centres esportius, vestidors, lavabos… i els converteix en grans perfums per a petits espais.\nDosificació manual. A Nítida tenim especial sensibilitat per la nostra línia Fraganzia, una extensa col·lecció d’ambientadors d’aigua de colònia amb delicioses aromes carregades de personalitat. Ambientadors inspirats en perfums molt recognoscibles, avalats per grans firmes de perfumeria.\nDins d’aquesta línia també es troben els FRANGANZIA NATURE: ambientadors, tipus aigua de colònia, desenvolupats a partir de fragàncies naturals concentrades sobre la base d’olis essencials amb un alt rendiment sensorial.\nDosificació automàtica. Higienitzadors ambientals concebuts per generar perfums intensos i duradors en grans espais de ventilació escassa o de gran trànsit de persones. Es dosifiquen través dels conductes d’aire condicionat i garanteixen una frescor sense límits en totes les zones de les teves instal·lacions.\nDosificació automàtica – Sistema. Ambientador neutralitzador ultraconcentrat en còmode envàs cheertainer (bag in box) de 10 litres, dosificat en ampolles per a la seva utilització i dissenyat especialment per eliminar males olors i proporcionar la màxima frescor en habitacions d’hotels. L’evaporació gradual i constant dels seus elements aromàtics a fusta-floral fa que el seu efecte ambientador es perllongui durant molt de temps.\nRecanvis Scent Linq\nDosificació automàtica – Sistema. De la mà d’una de les empreses capdavanteres en l’àmbit mundial en ambientació i màrqueting sensorial, oferim recanvis amb fragàncies úniques i inigualables, d’alta concentració i en diverses grandàries per als sistemes de microdifusió d’ambients Scent Linq.\nComo puedes ver, Nítida proporciona soluciones específicas para las limpiezas más generales. Si quieres saber cuál es la combinación que más te conviene, te asesoramos personalmente.